ספר המצוות לרס"ג
הדף הזה הוא חלק מפיוט על המצוות של רב סעדיה גאון. הוא הכניס את זה לחזרת הש"ץ במוסף של חג שבועות במקום הפיוט הנקרא 'אתה הנחלת' על שם הפתיחה שלו, שהחסיר הרבה מצוות וכפל כמה מהם.
 [ראו גם נוסח מעוצב יותר בדף אזהרות לרס"ג.]

את ה' אלוהיך תירא. ואותו תעבוד בתפילה. ערב ובוקר יחדהו. באות ובטוטפות לתהילה.

בכנפיך, ציצית נצח. ובפתחיך מזוזה סלה. כבד הורים, ירא מהם, כלאל נתן למו גדולה.

גדולה לזקני, והדרתם. ומורא למקדש תקים. ללמוד, וללמד דת. והמלך יקראנה לעם בלהקים.

דחה האלילים, ונתצתם. ורעך כמוך תחשקם. הביאה כופר, צדק תרדוף. ומשקלותיך לצדקם הקם.

הקם תקים, ועזוב תעזוב. והעבט תעביט די חיסרון. השב תשיב אבדה והענק תעניק והוכח לכישרון.

וחי אחיך עמך. וברכת בשבעך ברון. הימול ימול יליד ביתך. ומקנת כספך לברית זיכרון.

זיכרון שמור השבת. אתה ובניך ועבדיך ובהמתך ישבתו בו. ראשון ושביעי בניסן. עצרת ותרועת קודש לנוקבו.

חוקת כיפרים קדשהו. והחג והשמיני בו. שלוש רגלים תחוג. ומתנת ידיך כברכת טובו.

טובו בפסח ומצה ומרור. לבער חמץ ולכלות. שבועות וסוכה ולולב. תקיעה ועינוי ממאכלות.

ירחי עיבור ופסח שני. ושמחת חגים למלאות. כתוב זאת רמז מגילה. ונר ימי חנוכה עד כלות.

כלות שש שנים [תשמט] הארץ. ובהם תחפש עבר עברי הנלקח. שנת החמישים ונטשתה. וגם הרצוע בה יפוקח.

לתת תרומה וראשית עריסתך. והילולי קודש מרוקח. אך תשיב חבול לצרכיו. ותבורך בכל מקח.

מיקח כסף ושטר ביאה. בם באישה תריד. שארה כסותה ועונתה בעדנה. וכריתות בצאתה להפריד.

נכספת ליפת תואר גירנה. ותבחון השוטה מהמריד. יבמתך חלוץ או יבם. אולי יקום שריד.

שריד מהפיל שים מעקה. ופדה פטר רחם בהיפתח. ושגר בהמה יקדשון. ויפדה הרכש או ינותח.

עת המקושרות תכברנה. הקדישם מאין רתח. גרי צדק כאזרח. והנבלה לתושבי פתח.

פתח הביכורים אם פתחו הביאם. ותקרא במקדשים. מעשר בהמה ומעשר ראשון. ומעשר אביונים מדושים.

צעוד בשני לבחירה. או תפדהו ודמיו מקודשים. והתוודית בקיימך כל אלה. ביערתי כל מעשרות קדשים.

קדשים ראשית גזך. ומתנות זבחיך ארבע. הלכות שחיטה תחקור כדת. ולכסות דם הנובע.

רחב גבולה והתאווית. תדשנה טובי ותשביע. תט אחרי רבים. במדרשי פנם שבע.

שבע ותשעים מצוות. אלה תמיד תגמור. כי מצוות הגוף המה. השכילם ומעדניהם תזמור.

תבואתך טובה אשר צפנתי. פעלתי לחוסים לאמר. אם תלך בדרכי חוקי ומשפטי תשמור.

תשמור מוצא שפתיך כי תידור. ותפליא להזיר לרצון. תקריב אם תטמא לפתע. ועל תורת נדריך לעלצון.

שאננה בנדריה ואסריה לאביה. ואשה המלצון. אל המקום אשר אבחר בו. תביאו קרבני רצון.

רצון מיום השמיני. ועולת בקר וצאן ועוף לרציון. גם שלמי בקר וצאן. וארבעים לחמי תודת צפיון.

קבן חלבים להניף. וחזה ושוק למשרתי חביון. לשרוף נותר לבוקר. עור העולה לכהני צביון.

צביון מנחת סולת. מחבת ומרחשת חלות ורקיקיה להערך. ברית מלח ומכולת קדשים. ומחלקות מנחות תדרך.

פתי החביתים וחלק כחלק. וממכר משמר המברך. רחיצת מים ותרומת דשן. ובער עצי אשה ערך.

ערך נפש האדם לפי שניו. ובהמה שלא תבוא אולם. ערכי בתים וחומש בעליהן. שדה אחוזה ןמקנה לגאלם.

שעירי עבודת נכר לעם. וליחיד הובילם. שדה חרמים וגזל הגר. וחטאת על כל נעלם.

נעלם מקהל ומשיח יביא פר. והנשיא בשעיר יתכפר. עם הארץ בשה. וגוזלים. ובעשירית האיפה להשפר.

מועל וגוזל ישיב קרן וחומש. ובאשם שיגגתו יפר. ואשם תלוי לנחרפת. והקדש בחמישיתו לכפר.

לכפר מגע חטאת. ודמה בכל כלי כחוקת תמימה. הלווים ירימו ממעשרותן. למשרתי המלך פנימה.

כה תברכו וזה חקכם. חמישים ושמונ מצוות שלמה. וקדש מכהן מן הנפש. כי אם לשארו יטמא.

יטמא מן נבלת בהמת טוהר הנוגע. והנושא והאוכל כחוק. והנוגע בטומאה והנושאה. ונוגע בשרץ בדחוק.

רב סעדיה גאון
מוני המצוות